kardosdrur/scandi-wiki huggingface dataset:
Gardon

Gardonen eller Gard (occitansk og fransk: Gardon, Gard,  ,) er en flod i det sydlige Frankrig. Den er navnebror af departementet Gard. Flere af dens bifloder kaldes også Gardon. Den er 127,6 km lang, og har sit udspring i kommunen Saint-Martin-de-Lansuscle i Cévennes-bjergkæden. I dens øvre løb omtales den også som Gardon de Saint-Martin. Fra dens fjerneste kilde, fra dens biflod "Gardon de Saint-Jean", er den 133 km lang. Den løber ud i Rhône (biflod til højre) ved Comps, nord for Beaucaire, overfor Vallabrègues.

Attraktioner 
Den romerske akvædukt Pont du Gard og Pont Saint-Nicolas fra det 16. århundrede er to historiske broer, der krydser Gardon. Området omkring Gorges du Gardon ere udpeget til biosfærereservat, som ender ved Pont Saint-Nicolas, er et populært rekreationsområde med muligheder for kajaksejlads, kanosejlads, klatring og vandreture.

Landsbyen Collias, cirka  ned ad floden fra Pont Saint-Nicolas, har adskillige kajak- og kanoudlejningsbureauer, som vil køre kunder op ad floden til Pont Saint-Nicolas (indtil flodniveauet falder lavt i slutningen af juni). Afgang fra Collias med kajak eller kano bringer dig til Pont du Gard på cirka halvanden time. Det er muligt at sejle i kajak eller kano under Pont du Gard. Selvom floden til tider ikke er høj nok til at tillade passage.

Oversvømmelser 
I september 2002 og igen i december 2003 havde Gardon rekordhøje oversvømmelser, der beskadigede mange af dens broer, inklusive Pont Saint-Nicolas, som siden er blevet fuldstændig restaureret. I dag ses kun få tegn på oversvømmelserne.

Steder langs floden 

 Lozère
 Gard : Anduze, Saint-Jean-du-Gard, Saint-André-de-Valborgne, Remoulins, Montfrin

La Grand-Combe og Alès er beliggende på Gardon d'Alès, den største biflod fra venstre.

Referencer 

 Regordane Info - Den uafhængige portal for Regordane Way eller St Gilles Trail. Regordane Way løber langs floden Gardon fra Ners sydøstpå 

Floder i Frankrig
Run the Jewels (album)

Run the Jewels er det selvbetitlet debutalbum af den amerikanske hiphop duo Run the Jewels, som består af rapper og producer El-P og rapper Killer Mike. Albummet blev udgivet den 26. juni 2013 igennem pladeselskabet Fool's Gold Records.

Spor

Referencer

Eksterne henvisninger 

Run the Jewels-album
Album fra 2013
Saint-Martin-de-Lansuscle

Saint-Martin-de-Lansuscle (; ) er en kommune i departementet Lozère i det sydlige Frankrig.

Natur og geografi 
Områdete har et middelhavsklima, og afvandes af floden Gardon (eller Gard) og forskellige andre små floder. Det liggere i bjergkæden Cévennerne har byen en bemærkelsesværdig naturarv: tre Natura 2000-områder ("Tarn-, Tarnon- og Mimente-dalene", "Gardon de Mialet-dalen" og "Cévennerne") og tre naturområder der er økologiske, fauna- og flora interesseområder.

Saint-Martin-de-Lansuscle er en landkommune med 193 indbyggere i 2020, efter at have oplevet en højeste befolkning på 718 indbyggere i 1821. Dens indbyggere kaldes Lansusclais eller Lansusclaises.

Dens territorium, som delvist er integreret i kernezonen i nationalpark Cévennes, men for størstedelens vedkommende i dens perifere zone; Den er også beliggende i hjertet af de historiske Cévennes: alle de mest karakteristiske Cévennes-elementer kan findes der. Således er Saint-Martin-de-Lansuscle et område med protestantisk kultur, hvor Kamisardernes oprør fandt sted, hvor en af ​​Gardoner-flodarmene flyder, hvor der blev dyrket kastanjetræer og der voksede silkeorme og Pélardons og vildsvin stadig produceres, og hvis huse har Lauzes tage og skifervægge.

Referencer 

Byer i Lozère
Ruslands Superliga i ishockey 2001-02

Ruslands Superliga 2001-02 var den sjette sæson af Ruslands Superliga i ishockey, der var Ruslands bedste ishockeyrække. Turneringen havde deltagelse af 18 hold, der først spillede et grundspil med 51 spillerunder, hvorfra 8 hold gik videre til slutspillet om mesterskabet.

Mesterskabet blev vundet af Lokomotiv Jaroslavl, der først var blevet nr. 1 i grundspillet, og som i slutspilsfinalen besejrede Ak Bars Kazan med 3-0 i kampe. Lokomotiv Jaroslavl vandt dermed Superligaen og det russiske mesterskab for anden gang, og holdet gik ubesejret gennem slutspillet, eftersom semifinaleserien mod de forsvarende mestre fra Metallurg Magnitogorsk og kvartfinaleserien mod Krylja Sovjetov Moskva også blev vundet med 3-0 i kampe.

Superliga

Hold 

Ligaen havde ligesom den foregående sæson deltagelse af 18 hold. De 18 hold var fordelt på:
 16 hold, der den foregående sæson spillede i Superliga.
 2 hold, der var rykket op fra Højeste Liga: Krylja Sovjetov Moskva og Spartak Moskva.

Grundspil

Format 

Grundspillet blev afviklet i perioden 12. september 2001 - 12. marts 2002, hvor de 18 hold spillede en tredobbelt turnering alle-mod-alle. De 8 bedste hold gik videre til slutspillet, mens de 2 dårligst hold rykkede ned i Højeste Liga.

Der blev uddelt point efter følgende system:
 Sejre i ordinær spilletid gav 3 point.
 Sejre i forlænget spilletid gav 2 point.
 Uafgjorte kampe gav 1 point.
 Nederlag i forlænget spilletid gav 1 point.
 Nederlag i ordinær spilletid gav 0 point.

Stilling

Slutspil 

Slutspillet havde deltagelse af de 8 bedste hold fra grundspillet. Holdene blev seedet i henhold til deres placering i grundspillet og spillede en cupturning, hvor alle opgør blev afgjort bedst af fem kampe, bortset fra kampen om tredjepladsen, der blev afgjort over to kampe.

Kvartfinaler

Semifinaler

Kamp om 3.-pladsen 

Kampen om tredjepladsen stod mellem de to tabende semifinalister og blev afgjort over to kampe.

Finale 

Finalen havde deltagelse af de to vindere af semifinalerne, og opgøret blev afviklet bedst af fem kampe.

Kilder / eksterne henvisninger 
 Hockey Archives - Championnat de Russie 2001/02

Noter 

2001-02
Ishockey i 2001
Ishockey i 2002
Romersk akvædukt

De romerske akvædukter findes mange steder i verden. En romersk akvædukt er en bygning til transport af vand; også en bro, der leder vand over fx en dal. Ordet akvædukt kommer af det latinske aquaeductus (aqua = vand, ducere = lede). Romernes akvædukter blev fortrinsvis brugt til at føre ferskvand ind til byer fra kildespring eller søer i omegnen.

Hovedstaden Tunis bruger stadig en gammel romersk akvædukt. Den længste af romernes akvædukter løb de 132 km fra Djebel Zaghouan i Tunesien til Karthago. Kölns vandforsyning blev ført i akvædukt de henved 100 km fra Nettersheim-området i Eifel. Det antikke Köln var sikret en daglig forsyning på ca 20.000 kubikmeter friskt kildevand = 200 l pr. sekund. Det meste er gået til byens badeanlæg og en del til at holde virksomheder og fontæner i gang.

I vore dages Rom bruges kun Aqua Virgo, der leder frem til Trevi-fontænen.

Se også 
 Vandløb
 Viadukt
 Quanat
 Transport

Referencer

 
Akvædukter
Ruslands Superliga i ishockey 2002-03

Ruslands Superliga 2002-03 var den syvende sæson af Ruslands Superliga i ishockey, der var Ruslands bedste ishockeyrække. Turneringen havde deltagelse af 18 hold, der først spillede et grundspil med 51 spillerunder, hvorfra 8 hold gik videre til slutspillet om mesterskabet.

Mesterskabet blev vundet af Lokomotiv Jaroslavl, der først var blevet nr. 1 i grundspillet, og som i slutspilsfinalen besejrede Severstal Tjerepovets med 3-1 i kampe. Lokomotiv Jaroslavl vandt dermed Superligaen og det russiske mesterskab for anden sæson i træk og for tredje gang i alt, og holdets ene nederlag i finaleserien var dets eneste i slutspillet, hvor det ellers gik ubesejret gennem semifinaleserien mod Lada Toljatti og kvartfinaleserien mod Salavat Julajev Ufa, der begge blev vundet med 3-0 i kampe.

Superliga

Hold 

Ligaen havde ligesom den foregående sæson deltagelse af 18 hold. De 18 hold var fordelt på:
 17 hold, der den foregående sæson spillede i Superliga.
 1 hold, der var rykket op fra Højeste Liga: Sibir Novosibirsk.

Grundspil

Format 

Grundspillet blev afviklet i perioden 11. september 2002 - 15. marts 2003, hvor de 18 hold spillede en tredobbelt turnering alle-mod-alle. De 8 bedste hold gik videre til slutspillet, mens de 4 dårligste hold rykkede ned i Højeste Liga.

Der blev uddelt point efter følgende system:
 Sejre i ordinær spilletid gav 3 point.
 Sejre i forlænget spilletid gav 2 point.
 Uafgjorte kampe gav 1 point.
 Nederlag i forlænget spilletid gav 1 point.
 Nederlag i ordinær spilletid gav 0 point.

Stilling

Slutspil 

Slutspillet havde deltagelse af de 8 bedste hold fra grundspillet. Holdene blev seedet i henhold til deres placering i grundspillet og spillede en cupturning, hvor alle opgør blev afgjort bedst af fem kampe, bortset fra kampen om tredjepladsen, der blev afgjort over to kampe.

Kvartfinaler

Semifinaler

Kamp om 3.-pladsen 

Kampen om tredjepladsen stod mellem de to tabende semifinalister og blev afgjort over to kampe.

Finale 

Finalen havde deltagelse af de to vindere af semifinalerne, og opgøret blev afviklet bedst af fem kampe.

Kilder / eksterne henvisninger 
 Hockey Archives - Championnat de Russie 2002/03

Noter 

2002-03
Ishockey i 2002
Ishockey i 2003
Jeg går i tusind tanker

Jeg går i tusind tanker (eller Den forskudte pige) er en dansk sang. 
Den kendes gennem en optegnelse fra 1959 fra Emil Blicher i Mosskov i Himmerland og gengivet i Folkevisen i Danmark.

Teksten fra Himmerland har 5 strofer med hver 8 verselinjer og med rimskemaet AbAbcded.
Digterjeget beskriver sin forelskelse i en kvinde, men hvor forholdet ikke kan komme i stand af en grund ikke beskrevet nærmere, andet end falskhed: "De mennesker så falske dertil årsagen er". 
Digterjeget beder Gud om hjælp og overvejer emigration.

Jeppe Aakjær digtede en variation af sangen i efteråret 1908.
Hans version har 3 strofer og har titlen "Dorres Sang. Gammelt Motiv".

Mathilde har indsunget sangen.
Af korindspilninger finder man sangen med Musica Ficta dirigeret af Bo Holten.

Referencer 

Sange fra Danmark
Run the Jewels 2

Run the Jewels 2 er det andet studiealbum af den amerikanske hiphop duo Run the Jewels, som består af rapper og producer El-P og rapper Killer Mike. Albummet blev udgivet den 24. oktober 2014.

Spor

Referencer

Eksterne henvisninger 

Run the Jewels-album
Album fra 2014
Ruslands Superliga i ishockey 2003-04

Ruslands Superliga 2003-04 var den ottende sæson af Ruslands Superliga i ishockey, der var Ruslands bedste ishockeyrække. Turneringen havde deltagelse af 16 hold, der først spillede et grundspil med 60 spillerunder, hvorfra 8 hold gik videre til slutspillet om mesterskabet.

Mesterskabet blev vundet af Avangard Omsk, der var blevet nr. 2 i grundspillet, og som i slutspilsfinalen besejrede grundspilsvinderne fra Metallurg Magnitogorsk med 3-2 i kampe efter undervejs i serien at have været bagud med 0-2 i kampe. Tre af de fem kampe i den tætte finaleserie blev afgjort i straffeslagskonkurrence. Avangard Omsk vandt dermed Superligaen og det russiske mesterskab for første gang, idet sølvmedaljerne fra sæsonen 2000-01 indtil da havde været klubbens bedste resultat.

Superliga

Hold 

Ligaen var siden den foregående sæson blevet reduceret fra 18 til 16 hold. De 16 hold var fordelt på:
 14 hold, der den foregående sæson spillede i Superliga.
 2 hold, der var rykket op fra Højeste Liga: Torpedo Nizjnij Novgorod og Khimik Voskresensk.

Grundspil

Format 

Grundspillet blev afviklet i perioden 10. september 2003 - 14. marts 2004, hvor de 16 hold spillede en firedobbelt turnering alle-mod-alle. De 8 bedste hold gik videre til slutspillet, mens de 2 dårligste hold rykkede ned i Højeste Liga.

Der blev uddelt point efter følgende system:
 Sejre i ordinær spilletid gav 3 point.
 Sejre i forlænget spilletid gav 2 point.
 Uafgjorte kampe gav 1 point.
 Nederlag i forlænget spilletid gav 1 point.
 Nederlag i ordinær spilletid gav 0 point.

Stilling

Slutspil 

Slutspillet havde deltagelse af de 8 bedste hold fra grundspillet. Holdene blev seedet i henhold til deres placering i grundspillet og spillede en cupturning, hvor alle opgør blev afgjort bedst af fem kampe.

Kvartfinaler

Semifinaler

Finale 

Finalen havde deltagelse af de to vindere af semifinalerne, og opgøret blev afviklet bedst af fem kampe.

Kilder / eksterne henvisninger 
 Hockey Archives - Championnat de Russie 2003/04

Noter 

2003-04
Ishockey i 2003
Ishockey i 2004
Labor Days (Aesop Rock-album)

Labor Days er det tredje studiealbum af den amerikanske rapper og producer Aesop Rock. Albummet blev udgivet gennem pladeselskabet Definitive Jux den 18. september 2001, og er et konceptalbum omkring arbejde.

Spor

Referencer

Eksterne henvisninger 

Aesop Rock-album
Album fra 2001
Ruslands Superliga i ishockey 2004-05

Ruslands Superliga 2004-05 var den niende sæson af Ruslands Superliga i ishockey, der var Ruslands bedste ishockeyrække. Turneringen havde deltagelse af 16 hold, der først spillede et grundspil med 60 spillerunder, hvorfra 8 hold gik videre til slutspillet om mesterskabet.

Mesterskabet blev vundet af Dynamo Moskva, der var blevet nr. 1 i grundspillet, og som i slutspilsfinalen besejrede grundspillets nr. 2, Lada Toljatti, med 3-0 i kampe. Dynamo Moskva vandt dermed Superligaen og det russiske mesterskab for anden gang, efter at holdet i sæsonen 1999-2000 havde vundet sit første russiske mesterskab.

Superliga

Hold 

Ligaen havde ligesom i den foregående sæson deltagelse af 16 hold. De 16 hold var fordelt på:
 14 hold, der den foregående sæson spillede i Superliga.
 2 hold, der var rykket op fra Højeste Liga: Molot-Prikamje Perm og Spartak Moskva.

Grundspil

Format 

Grundspillet blev afviklet i perioden 1. september 2004 - 15. marts 2005, hvor de 16 hold spillede en firedobbelt turnering alle-mod-alle. De 8 bedste hold gik videre til slutspillet, og der var ingen nedrykning, eftersom ligaen skulle udvides fra 16 til 18 hold.

Der blev uddelt point efter følgende system:
 Sejre i ordinær spilletid gav 3 point.
 Sejre i forlænget spilletid gav 2 point.
 Uafgjorte kampe gav 1 point.
 Nederlag i forlænget spilletid gav 1 point.
 Nederlag i ordinær spilletid gav 0 point.

Stilling

Slutspil 

Slutspillet havde deltagelse af de 8 bedste hold fra grundspillet. Holdene blev seedet i henhold til deres placering i grundspillet og spillede en cupturning, hvor alle opgør blev afgjort bedst af fem kampe, bortset fra kampen om tredjepladsen, der blev afviklet over to kampe.

Kvartfinaler

Semifinaler

Kamp om 3.-pladsen 

Kampen om tredjepladsen havde deltagelse af de to tabere af semifinalerne, og opgøret blev afgjort over to kampe.

Finale 

Finalen havde deltagelse af de to vindere af semifinalerne, og opgøret blev afviklet bedst af fem kampe.

Kilder / eksterne henvisninger 
 Hockey Archives - Championnat de Russie 2004/05

Noter 

2004-05
Ishockey i 2004
Ishockey i 2005
Ri plasmid

Det rodinducerende (Ri) -plasmid af Rhizobium rhizogenes (tidligere Agrobacterium rhizogenes) er et plasmid, der er i stand til at gennemgå horisontal genoverførsel af dets transfer DNA (T-DNA), når det kommer i kontakt med en åbning (et sår) i dens plantevært. Ri-plasmidets T-DNA påvirker planteværten på en sådan måde, at genekspression ændres, især med hensyn til plantehormon balancer, metabolisme og visse fænotypiske egenskaber.

Ri-plasmidet klassificeres generelt på baggrund af hvilke opiner der produceres, og fire er blevet beskrevet indtil videre: agropin-, cucumopin-, mannopin- og mikinopintyperne. Mens alle typer Ri-plasmid indeholder T-DNA, indeholder agropinplasmidet både et TL- og et TR-domæne (hhv. "Left and Right" for venstre og højre). TL-DNA'et minder om T-DNA'et fra de andre stammetyper, der indeholder en virulens-region med et sæt virulensgener (vir) gener, opinsyntesegener , rod-onkogene loci (rol) gener (rolA, rolB, rolC og rolD) og en række andre gener med uidentificerede funktioner (åbne læserammer ("open reading frames", ORF'er)). TR-DNA'et ligner T-DNA'et for Ti-plasmid (pTi) fundet i Agrobacterium tumefaciens, og bærer to koder for auxin biosyntese gener (aux1 og aux2), homologe til pTi tms1 og tms2 regionerne.

Ri-fænotypen 
Ved infektion med R. rhizogenes og efterfølgende integration af Ri-plasmidet, udviser værtsplanten fænotypiske karakteristika, der passende kaldes skægrodssygdom med den såkaldte Ri-fænotype. De fænotypiske ændringer omfatter, men er ikke begrænset til, øget, agravitropisk rodvækst og rodhårvækst, forkortede internoder, rynkede blade og reduceret apikal dominans, dværgvækst og tidlig blomstring. Flere af disse fysiske egenskaber er af interesse i kommerciel forædling af gartneri- og landbrugsplanter.
De forskellige rol-gener har vist sig at have forskellige virkninger på deres værtsplante, både når de inkorporeres i plantegenomet separat og i kombination med hinanden; for eksempel har rolA vist sig at udvise hæmmende virkninger på rolB- og rolC-domænerne, og rolC er efterhånden kendt for at kunne på egen hånd inducere dværgvækst i dens plantevært.

Referencer 

Cellebiologi
Plasmider
Hun roder med den danske sangskat

Hun roder med den danske sangskat er en dansk tv-serie udgivet i 2023 af DR hvor hver episode følger DR Big Bands chefdirigent Miho Hazama i en opgave med at arrangere en bigband-udgave af en kendt dansk sang.
Sangene i de fem programmer var udvalgt af Hans Ulrik og er Aksel Agerbys Jeg er havren, Gasolins Kloden drejer stille rundt, Egil Harders Den blå anemone, Thomas Laubs Det er hvidt herude og folkemelodien I skovens dybe stille ro.

Referencer 

Tv-serier fra 2020'erne
El Niño sydlige oscillation

El Niño sydlige oscillation, eng. El Niño Southern Oscillation, forkortet ENSO er en uregelmæssig periodisk variation i vinde, luft- og havoverfladetemperaturer over det tropiske østlige Stillehav, som påvirker klimaet i store dele af troperne og subtroperne. Opvarmningsfasen af ​​havtemperaturen er kendt som El Niño og afkølingsfasen som La Niña. 

El Niño er ledsaget af et højt lufttryk i det tropiske vestlige Stillehav og et lavt lufttryk i det østlige Stillehav, og La Niña er lige modsat ledsaget af et lavt lufttryk i det vestlige Stillehav og et lavt lufttryk i det østlige Stillehav. De to faser varer adskillige måneder hver og forekommer typisk med nogle års mellemrum med varierende intensitet pr. periode.

Henvisninger 

Klima
Run the Jewels 3

Run the Jewels 3 er det tredje studiealbum af den amerikanske hiphop duo Run the Jewels, som består af rapper og producer El-P og rapper Killer Mike. Albummet blev udgivet den 24. december 2016.

Spor

Referencer

Eksterne henvisninger 

Run the Jewels-album
Album fra 2016
RTJ4

RTJ4 er det fjerde studiealbum af den amerikanske hiphop duo Run the Jewels, som består af rapper og producer El-P og rapper Killer Mike. Albummet blev udgivet den 3. juni 2020.

Spor

Referencer

Eksterne henvisninger 

Run the Jewels-album
Album fra 2020
Verginastjerne

Verginastjerne eller Verginasolen er et symbol, der blev brugt i det gamle Makedonien.

Det bruges nu som provinsflag for den græske provins Makedonien såvel som i Republikken Makedoniens flag.

Referencer 

Symboler
Kenney Jones

Kenneth Thomas "Kenney" Jones (født 16. september 1948) er en engelsk trommeslager, der er bedst kendt for at have været en del af musikgrupperne Small Faces, Faces og The Who.

Jones blev i 2012 optaget i Rock and Roll Hall of Fame som medlem af Small Faces/Faces.

Referencer 

Trommeslagere fra Storbritannien
John Lingwood

John Lingwood er en engelsk trommeslager, født den 18.februar 1951 i Wembley, London, England. Han er bedst kendt som trommeslager i Manfred Mann's Earth Band fra 1979 til 1987 og fra 2016 til

Musikalsk karriere 
Han begyndte at spille trommer i 1960'erne efter at være blevet inspireret af The Beatles, The Rolling Stones, The Who, Cream og The Jimi Hendrix Experience. I 1968 begyndte han sin professionelle karirre med forskellige bands, der turnerede rundt omkring i Europa.

I 1972 blev han medlem af Steamhammer, som han spillede med i to og et halvt år. I 1974 blev han engageret som studiemusiker, blandt andet med Stomu Yamashta's East Wind, og senere samme år blev han trommeslager hos Leo Sayer. Efter at have brudt med Leo Sayer i 1975 fungerede han som producer sideløbende med optrædener i 'Hair', 'Jesus Christ Superstar' og 'The Rocky Horror Show'.

Lingwood har spillet med mange musikere og Bands gennem tiderne, fx Roger Chapman, Maddy Prior, Arthur Brown og Elkie Brooks. Han blev medlem af Manfred Mann's Earth Band i 1979 og spillede på trommer på albummene Chance, Somewhere in Afrika, Budapest Live, Criminal Tango og Masque, inden han forlod Bandet i 1987.

Han spillede med Company Of Snakes mellem 1998 og 2002

Han vendte tilbage til Manfred Mann's Earth Band i 2016 som substitut for sygemeldte Jimmy Copley, som døde i 2017. Han er i  stadig med på turne med dette band.

Noter 

Trommeslagere fra Storbritannien
Rockmusikere fra Storbritannien
Undredal stavkirke

Undredal stavkirke er en stavkirke af typen énskibet eller langkirke med Saddeltag, som ligger i den lille landsby Undredal i Aurland kommune i Sogn og Fjordane, Norge.

Kirken omtales første gang i skriftlige kilder i et dokument fra 1321, men den er sandsynligvis opført omkring 1147, da dette årstal er indridset på tagstolen inde i kirken. Tallet er skrevet med arabiske tal, som var særlig udbredt i Norge før 1300-tallet. Jens Zetlitz Monrad Kielland mente i 1902 at tallet skulle løses som 1447, og kan da vise til en tagreparation. Dendrokronologiske undersøgelser har ikke gibet en klar alder, men kan tyde på at kirken blev rejst mellem midten og slutningen af 1100-tallet.

Den har kun 40 siddepladser og er den midnste stavkirke i Skandinavien som fortsaet er i brug.

Galleri

Se også 
 Stavkirker i Norge

Referencer

Eksterne henvisninger 

 

Stavkirker i Norge
Sogn og Fjordane
Osfrid af Skåne

Osfrid af Skåne eller Osfred af Skåne alternativt Osfrid fra Skåne (latin: Osfrid de Sconaowe ), hvilket af forskellige oversættes til navneformer som Asfred, Aasfred, Åsfrid, og Ansifrid var en skånsk hersker (jarl eller konge), der regerede Skåne under kongerne Godfred og Hemming (i samme tidsrum som Karl den Store var konge af Frankerriget). Han gik også i senere tradition under navnet Osfrith den Forfærdelige.

Afstamning 
Osfrid var søn af Olof den Dristige, der angiveligt var hersker af Skåne siden Pipin den Lilles dage (768).

Repræsentant for kong Hemming i 811 

Osfrids navn blev allerede i samtiden noteret i . Osfrid er derigennem mest kendt for at være en af de stormænd og repræsentanter for kong Hemming, der i år 811 mødtes med 12 repræsentanter for Kejser Karl den Store et sted i nærheden af Ejderen for at bekræfte en grænsedragnings- og fredsaftale mellem Frankerriget og Danerriget og deres respektive konger.

Lidt usædvanligt ved mødet i 811 var, at hele tre af Hemmings repræsentanter hed "Osfrid" – så helt ualmindeligt har navnet altså ikke været på den tid.

At Osfrid af Skåne var en af de udvalgte repræsentanter ved denne lejlighed understreger, at Skåne var et vigtigt område i det rige eller magtområde, som kongerne Godfred og Hemming rådede over.

Osfrids styre af Skåne 
Nogle detaljer om Osfrids tid som regent af Skåne er ikke kendt, og vi ved således heller ikke, om han residerede i Uppåkra eller andet steds?

Senere tradition om Osfrid 

I en tradition, der var levende i det sydlige Skåne i 1140'erne, gengives en antagelse om, at den skibssætning, vi i vore dage kender som Ales sten (1624: Als Stene), skulle være gravsted for Osfrid og hans far Olof. Nogen grav fra denne periode kan dog ikke med bestemthed godtgøres ved de undersøgelser, der har været af Ales Sten. Lokalt kaldes stedet også for "Heds stenar" eller "Urbans grav".

Abbed Gunterus fra klosteret Clara Silvio er den, der i et brev fra 1142 eller 1143 til ærkebiskop Eskil, giver en nærmere beskrivelse af Ales Sten. Det er fra samme periode, at traditionen om tilnavnet "den Forfærdelige" er overleveret.

Henvisninger

Noter

Referencer

Litteratur 
 Weibull, Lauritz: Nordisk historia I. Forskningar och undersökningar; (afsnit: "Fredsfördragen mellan frankerna och danerna 811 och 813"), Lund, 1948 (ss. 153-163)
 Rosborn, Sven: Den skånska historien. Vikingar; Lund, 2004;  (ss. 18-19)
 Rosborn, Sven: Cistercienserkloster i Skåne; Academia.edu, maj 2023 (hentet 15. maj 2023)

Skåne
Danskere i 700-tallet
Personer fra vikingetiden